钦定古今图书集成/历象汇编/岁功典/第049卷 > 《本草纲目》 > 仲夏
## 钦定古今图书集成/历象汇编/岁功典/第049卷 > 《本草纲目》 > 仲夏

阳燧一名《阳符》，取火于日。阴燧一名《阴符》，取水于月。
并以铜作之，谓之“水火之镜。”五月丙午日午时铸为
阳燧。十一月壬子日子时铸为阴燧。

五月一日取土，或冢土，或冢上砖石，入瓦器中，埋著
门外阶下，合家不患时气。

五月取浮萍，阴干，烧烟去蚊。